title: Komisijos įgyvendinimo reglamentas (ES) 2021/1880 2021 m. spalio 26 d. kuriuo ištaisoma Įgyvendinimo reglamento (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema, teksto redakcija lenkų kalba (Tekstas svarbus EEE)

text:
2021 10 27

                  LT

                  Europos Sąjungos oficialusis leidinys

                  L 380/1

         KOMISIJOS ĮGYVENDINIMO REGLAMENTAS (ES) 2021/1880
         2021 m. spalio 26 d.
         kuriuo ištaisoma Įgyvendinimo reglamento (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema, teksto redakcija lenkų kalba
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnio 6 dalį,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (paslaugų teikimo reglamentą) (2), ypač į jo 15 straipsnio 4 dalį,
         kadangi:

                     (1)

                     Komisijos įgyvendinimo reglamento (ES) 2019/317 (3) teksto redakcijoje lenkų kalba yra klaidų, kurios turi įtakos šių nuostatų taikymo sričiai: 14 straipsnio 1 dalies pirmo sakinio ir 15 straipsnio 1 dalies pirmo sakinio dėl tikslinių veiklos rodiklių vertinimo kriterijų; 21 straipsnio 3 dalies dėl specialios terminalo mokesčių zonos nustatymo sąlygos; 22 straipsnio 5 dalies trečios pastraipos įvadinio sakinio dėl mokesčių zonų, kurioms priskiriamos nustatytosios išlaidos; 22 straipsnio 7 dalies antro sakinio dėl nacionalinių priežiūros institucijų pareigos patikrinti atitinkamus apskaitos dokumentus; I priedo 1 skirsnio 2.1 punkto c papunkčio, 2.2 punkto a papunkčio iii papunkčio ir 2.2 punkto b papunkčio iv papunkčio dėl įskridimo ir išskridimo taškų, naudojamų apskaičiuojant skrydžių, kurie prasideda arba baigiasi oro uoste, kuris yra ne Europos oro erdvėje, rodiklius; I priedo 1 skirsnio 3.1 punkto b papunkčio dėl numatytojo pakilimo laiko apibrėžties; I priedo 2 skirsnio 1.2 punkto d papunkčio dėl oro erdvės, kuriai apskaičiuojamas skirstymo minimumo pažeidimų rodiklis; I priedo 2 skirsnio 2.1 punkto b papunkčio ir 2.2 punkto b papunkčio iii papunkčio dėl maršruto dalies apibrėžties; II priedo 3.3 punkto e papunkčio, IV priedo 2.1 punkto d papunkčio iii papunkčio, VII priedo 1 lentelės 3 ir 3.4 punktų, VII priedo 2.1 punkto i papunkčio ir XI priedo 1.2 punkto f papunkčio dėl kapitalo sąnaudų apskaičiavimo; IV priedo 1.3 punkto dėl pamatinių verčių; VI priedo 1.2 punkto d papunkčio ir 2.1 punkto d papunkčio dėl pareigos pranešti apie tendencijas aprėpties; VI priedo 2.1 punkto a papunkčio antros pastraipos dėl duomenų, kuriems taikoma išimtis, rūšies; XIII priedo 1.1 punkto a papunkčio dėl pamatinės vertės, kuria grindžiama pagrindinė vertė, ir XIII priedo 2.1 punkto a papunkčio pirmos pastraipos ir 2.1 punkto b papunkčio pirmos pastraipos dėl finansinio atlygio ir finansinės baudos apskaičiavimo sąlygos;

                     (2)

                     todėl Įgyvendinimo reglamento (ES) 2019/317 teksto redakcija lenkų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     šiame reglamente nustatytos priemonės atitinka Bendro dangaus komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 96, 2004 3 31, p. 1.

            (2)  OL L 96, 2004 3 31, p. 10.

            (3)  2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL L 56, 2019 2 25, p. 1).


title: 2019 m. rugsėjo 27 d. Komisijos įgyvendinimo reglamentas (ES) 2019/1605, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus subtilis (padermė IAB/BS03) ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
30.9.2019

                  LT

                  Europos Sąjungos oficialusis leidinys

                  L 250/49

         KOMISIJOS ĮGYVENDINIMO REGLAMENTAS (ES) 2019/1605
         2019 m. rugsėjo 27 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus subtilis (padermė IAB/BS03) ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį kartu su 22 straipsniu,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį bendrovė „Investigaciones y Aplicaciones Biotecnológicas S.L.“2014 m. gruodžio 16 d. pateikė Nyderlandams paraišką dėl veikliosios medžiagos Bacillus subtilis (padermė IAB/BS03) patvirtinimo;

                     (2)

                     pagal to reglamento 9 straipsnio 3 dalį Nyderlandai kaip valstybė narė ataskaitos rengėja 2015 m. birželio 23 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2017 m. vasario 24 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal to reglamento 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. 2017 m. gruodžio 14 d. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                     (5)

                     2018 m. balandžio 18 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga Bacillus subtilis (padermė IAB/BS03) atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                     (6)

                     2018 m. gruodžio 12 d. Komisija pateikė Augalų, gyvūnų, maisto ir pašarų nuolatiniam komitetui Bacillus subtilis (padermė IAB/BS03) peržiūros ataskaitą ir reglamento projektą, kuriuo nustatoma, kad Bacillus subtilis (padermė IAB/BS03) yra patvirtinama;

                     (7)

                     pareiškėjui buvo suteikta galimybė pateikti pastabų dėl peržiūros ataskaitos;

                     (8)

                     nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis;

                     (9)

                     todėl tikslinga Bacillus subtilis (padermė IAB/BS03) patvirtinti;

                     (10)

                     Komisijos nuomone, Bacillus subtilis (padermė IAB/BS03) yra nedidelės rizikos veiklioji medžiaga pagal Reglamento (EB) Nr. 1107/2009 22 straipsnį. Bacillus subtilis (padermė IAB/BS03) nėra susirūpinimą kelianti medžiaga ir atitinka Reglamento (EB) Nr. 1107/2009 II priedo 5 punkte nustatytas sąlygas;

                     (11)

                     todėl tikslinga Bacillus subtilis (padermė IAB/BS03) patvirtinti 15 metų laikotarpiui kaip nedidelės rizikos veikliąją medžiagą;

                     (12)

                     pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas;

                     (13)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamentas (ES) Nr. 540/2011 (3) turėtų būti atitinkamai iš dalies pakeistas;

                     (14)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga Bacillus subtilis (padermė IAB/BS03) patvirtinama pagal šiame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugsėjo 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance Bacillus subtilis strain IAB/BS03. EFSA Journal 2018;16(6):5261. DOI:10.2903/j.efsa.2018.5261.

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                           Bacillus subtilis padermė IAB/BS03
                        Inventoriaus numeris Ispanijos kultūrų tipų rinkinyje (CECT), Ispanija: CECT 7254
                        Inventoriaus numeris Vokietijos kultūrų tipų rinkinyje (DSMZ), Vokietija: DSM 24682

                        Netaikoma

                        Mažiausia koncentracija:
                        1 × 1013 KSV/kg
                        Didžiausia koncentracija:
                        5 × 1013 KSV/kg

                        2019 m. spalio 20 d.

                        2034 m. spalio 20 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus subtilis (padermė IAB/BS03) peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    a)

                                    komerciniais tikslais pagamintos techninės medžiagos specifikacijai augalų apsaugos produktuose, įskaitant išsamią susijusių antrinių metabolitų charakteristiką;

                                    b)

                                    operatorių ir darbuotojų apsaugai, atsižvelgiant į tai, kad mikroorganizmai yra laikomi potencialiais jautrikliais, ir užtikrinant, kad į naudojimo sąlygas būtų įtrauktas reikalavimas naudoti tinkamas asmens apsaugos priemones.

                              Kad būtų laikomasi mikrobiologinės taršos apribojimų, kaip nurodyta darbiniame dokumente SANCO/12116/2012 (2) pateikiamame EBPO leidinyje dėl mikrobinės taršos ribų mikrobiniuose kenkėjų kontrolės produktuose, gamintojas turi užtikrinti, kad būtų griežtai laikomasi aplinkos apsaugos sąlygų ir gamybos metu būtų vykdoma kokybės kontrolės analizė.
                        Naudojimo sąlygose prireikus nurodomos rizikos mažinimo priemonės.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II PRIEDAS
            Įgyvendinimo reglamento (ES) Nr. 540/2011 priedo D dalis papildoma šiuo įrašu:

                           „17

                              Bacillus subtilis padermė IAB/BS03
                           Inventoriaus numeris Ispanijos kultūrų tipų rinkinyje (CECT), Ispanija: CECT 7254
                           Inventoriaus numeris Vokietijos kultūrų tipų rinkinyje (DSMZ), Vokietija: DSM 24682

                           Netaikoma

                           Mažiausia koncentracija:
                           1 × 1013 KSV/kg
                           Didžiausia koncentracija:
                           5 × 1013 KSV/kg

                           2019 m. spalio 20 d.

                           2034 m. spalio 20 d.

                           Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus subtilis (padermė IAB/BS03) peržiūros ataskaitos išvadas, visų pirma į jos I ir II priedėlius.
                           Atlikdamos šį bendrą vertinimą valstybės narės ypatingą dėmesį skiria:

                                       a)

                                       komerciniais tikslais pagamintos techninės medžiagos specifikacijai augalų apsaugos produktuose, įskaitant išsamią susijusių antrinių metabolitų charakteristiką;

                                       b)

                                       operatorių ir darbuotojų apsaugai, atsižvelgiant į tai, kad mikroorganizmai yra potencialūs jautrikliai, ir užtikrinant, kad tinkamos asmens apsaugos priemonės būtų įtrauktos kaip naudojimo sąlyga.

                                 Kad būtų laikomasi mikrobiologinės taršos apribojimų, kaip nurodyta darbiniame dokumente SANCO/12116/2012 (1) pateikiamame EBPO leidinyje dėl mikrobinės taršos ribų mikrobiniuose kenkėjų kontrolės produktuose, gamintojas turi užtikrinti, kad būtų griežtai laikomasi aplinkos apsaugos sąlygų ir gamybos metu būtų vykdoma kokybės kontrolės analizė.
                           Naudojimo sąlygose prireikus nurodomos rizikos mažinimo priemonės.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“


title: 2019 m. rugsėjo 27 d. Komisijos įgyvendinimo reglamentas (ES) 2019/1606, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos metiokarbo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
30.9.2019

                  LT

                  Europos Sąjungos oficialusis leidinys

                  L 250/53

         KOMISIJOS ĮGYVENDINIMO REGLAMENTAS (ES) 2019/1606
         2019 m. rugsėjo 27 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos metiokarbo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     pagal Komisijos direktyvą 2007/5/EB (2) metiokarbas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos metiokarbo patvirtinimas nustoja galioti 2020 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl metiokarbo patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2017 m. liepos 13 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba galiojimo pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2018 m. rugsėjo 24 d. Tarnyba pateikė Komisijai išvadas (6), ar galima manyti, kad metiokarbas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2019 m. sausio 24 d. Komisija pateikė metiokarbo patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     Tarnyba nustatė nepriimtiną riziką darbuotojams, netgi naudojant asmenines apsaugos priemones, ir didelę riziką paukščiams, žinduoliams ir sliekams. Be to, Tarnyba negalėjo atlikti rizikos vartotojams vertinimo dėl to, kad nebuvo įmanoma galutinai nustatyti augalų produktų rizikos vertinime vartojamos liekanų apibrėžties, nes, remiantis turimais duomenimis, nebuvo galima paneigti metabolito M01 genotoksiškumo galimybės;

                     (10)

                     Komisija paprašė pareiškėjo pateikti pastabų dėl Tarnybos išvadų. Be to, remdamasi Įgyvendinimo reglamento (ES) Nr. 844/2012 14 straipsnio 1 dalies trečia pastraipa, Komisija paragino pareiškėją pateikti pastabų dėl galiojimo pratęsimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

                     (11)

                     vis dėlto, nepaisant pareiškėjo argumentų, su veikliąja medžiaga susijusių problemų pašalinti nepavyko;

                     (12)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos metiokarbo patvirtinimo galiojimo;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra metiokarbo, registracijai panaikinti. Atsižvelgiant į nustatytą riziką, kylančią darbuotojams kraunant ir sėjant apdorotas sėklas, ir paukščiams, laukiniams žinduoliams bei sliekams apdorotų sėklų keliamą riziką, tais atvejais, kai valstybės narės augalų apsaugos produktams, kurių sudėtyje yra metiokarbo, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2020 m. balandžio 3 d.;

                     (15)

                     Komisijos įgyvendinimo reglamentu (ES) 2019/707 (7) metiokarbo patvirtinimo galiojimas pratęstas iki 2020 m. liepos 31 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas dėl patvirtinimo galiojimo nepratęsimo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas kuo greičiau;

                     (16)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl metiokarbo patvirtinimo;

                     (17)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos metiokarbo patvirtinimo galiojimas nepratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 148 eilutė (metiokarbas).

            3 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos metiokarbo, registraciją ne vėliau kaip 2020 m. sausio 3 d.

            4 straipsnis
            Lengvatinis laikotarpis
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2020 m. balandžio 3 d.

            5 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugsėjo 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2007 m. vasario 7 d. Komisijos direktyva 2007/5/EB, iš dalies keičianti Tarybos direktyvą 91/414/EEB, įtraukiant veikliąsias medžiagas kaptaną, folpetą, formetanatą ir metiokarbą (OL L 35, 2007 2 8, p. 11).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance methiocarb. EFSA Journal 2018;16(10):5429.

            (7)  2019 m. gegužės 7 d. Komisijos įgyvendinimo reglamentas (ES) 2019/707, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s-metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 120, 2019 5 8, p. 16).


title: 2019 m. rugsėjo 27 d. Komisijos įgyvendinimo reglamentas (ES) 2019/1607, kuriuo dėl taikytinos paraiškų išduoti licenciją pateikimo termino pabaigos dienos iš dalies keičiamas Įgyvendinimo reglamentas (ES) 2016/1239

text:
30.9.2019

                  LT

                  Europos Sąjungos oficialusis leidinys

                  L 250/56

         KOMISIJOS ĮGYVENDINIMO REGLAMENTAS (ES) 2019/1607
         2019 m. rugsėjo 27 d.
         kuriuo dėl taikytinos paraiškų išduoti licenciją pateikimo termino pabaigos dienos iš dalies keičiamas Įgyvendinimo reglamentas (ES) 2016/1239
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 178 straipsnio b punktą,
         kadangi:

                     (1)

                     Komisijos įgyvendinimo reglamente (ES) 2016/1239 (2) nustatytos žemės ūkio importo ir eksporto licencijų paraiškų teikimo ir tokių licencijų išdavimo bendrosios nuostatos. Jame pateiktos nuostatos dėl paraiškų išduoti licenciją ir prašymų anuliuoti paraišką pateikimo terminų. Visų pirma, jame pateiktos nuostatos, taikomos atvejais, kuriais tame reglamente nustatomas procedūrų vykdymo laikotarpis siekiant nustatyti to laikotarpio pradžios arba pabaigos dienas, kai tokios dienos yra šeštadienis, sekmadienis arba valstybinė šventė;

                     (2)

                     siekiant palengvinti tarifinių kvotų administravimą visoje Sąjungoje, reikėtų užtikrinti, kad visoms licencijomis valdomoms žemės ūkio tarifinėms kvotoms būtų taikomos tos pačios paraiškų išduoti licenciją teikimo terminų taisyklės;

                     (3)

                     pareiškėjams turėtų būti sudaryta galimybė pateikti paraiškas išduoti licenciją nepaisant valstybių narių valstybinių švenčių. Dabar tais atvejais, kai paraiškų išduoti licenciją pateikimo pabaigos diena yra šeštadienis, sekmadienis arba valstybinė šventė, ta diena nustatoma skirtingai ir priklausomai nuo to, ar paraiškos pateikimo laikotarpis yra apibrėžtas nustatant konkrečią datą, ar tokio laikotarpio trukmę. Pastaruoju atveju Tarybos reglamento (EEB, Euratomas) Nr. 1182/71 (3) 3 straipsnio 4 dalyje numatyta, kad jeigu terminas baigiasi šeštadienį, sekmadienį arba valstybinės šventės dieną, paraiškos pateikimo termino pabaigos diena yra darbo diena po to šeštadienio, sekmadienio ar valstybinės šventės dienos. Remiantis to reglamento 5 straipsniu, kai paraiškos teikimo laikotarpis apibrėžiamas nurodant konkrečią datą, tas laikotarpis baigiasi paskutinę termino pabaigos dienos valandą. Tai reiškia, kad tada, kai nėra konkrečios nuostatos dėl atvejų, kai paraiškų teikimo laikotarpių termino pabaigos diena, apibrėžta nurodant konkrečią datą, baigiasi šeštadienį, sekmadienį arba valstybinės šventės dieną, paraiškos turėtų būti pateikiamos paskutinę darbo dieną prieš tokį šeštadienį, sekmadienį arba tokią valstybinės šventės dieną;

                     (4)

                     siekiant išvengti netikrumo dėl atitinkamos pabaigos dienos, tais atvejais, kai paraiškų išduoti licenciją pateikimo pabaigos diena yra šeštadienis, sekmadienis arba valstybinė šventė, ji visada turi būti paankstinama nepriklausomai nuo to, ar paraiškos pateikimo laikotarpis yra apibrėžtas nustatant konkrečią datą, ar tokio laikotarpio trukmę. Be to, valstybėms narėms, pageidaujančioms nustatyti būtiną darbo tvarką, pagal kurią paraiškas išduoti licenciją galima pateikti šeštadienį, sekmadienį arba valstybinės šventės dieną, turėtų būti sudaromos galimybės tai padaryti. Tokiais atvejais, siekiant užtikrinti paraiškų išduoti licenciją valdymo skaidrumą, turėtų būti nustatytos taisyklės, užtikrinančios, kad pareiškėjams apie tokią tvarką būtų pranešta;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/1239 3 straipsnio 3 dalis iš dalies keičiama taip:

                        1)

                        b punktas pakeičiamas taip:

                                    „b)

                                    nukrypstant nuo to reglamento 3 straipsnio 2 dalies b punkto ir 4 dalies, pabaigos diena yra paskutinė darbo diena prieš šeštadienį, sekmadienį arba valstybinę šventę ir baigiasi 13 val. Briuselio laiku. Tačiau dėl paraiškų išduoti licenciją valstybės narės gali nuspręsti numatyti būtiną darbo tvarką, pagal kurią tas paraiškas būtų galima pateikti šeštadienį, sekmadienį arba valstybinės šventės dieną. Tokiu atveju pabaigos diena turėtų būti tas šeštadienis, sekmadienis arba valstybinė šventė, ir baigtis 13 val. Briuselio laiku. Jei valstybė narė nusprendžia numatyti tokią darbo tvarką, ji ją paskelbia.“;

                        2)

                        pridedama ši antra pastraipa:
                        „Pirmos pastraipos b punktas taip pat taikomas tais atvejais, kai pabaigos diena nustatoma remiantis konkrečia data ir ta data yra šeštadienis, sekmadienis arba valstybinės šventės diena.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugsėjo 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

            (3)  1971 m. birželio 3 d. Tarybos reglamentas (EEB, Euratomas) Nr. 1182/71, nustatantis terminams, datoms ir laikotarpiams taikytinas taisykles (OL L 124, 1971 6 8, p. 1).


title: Komisijos Įgyvendinimo Reglamentas (ES) 2019/1682 2019 m. spalio 2 d. kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol geografinė nuoroda

text:
9.10.2019

                  LT

                  Europos Sąjungos oficialusis leidinys

                  L 258/6

         KOMISIJOS ĮGYVENDINIMO REGLAMENTAS (ES) 2019/1682
         2019 m. spalio 2 d.
         kuriuo pagal Europos Parlamento ir Tarybos reglamento (ES) 2019/787 30 straipsnio 2 dalį įregistruojama spiritinio gėrimo „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ geografinė nuoroda
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 30 straipsnio 2 dalį,
         kadangi:

                     (1)

                     remdamasi Europos Parlamento ir Tarybos reglamento (EB) Nr. 110/2008 (2) 17 straipsnio 5 dalimi Komisija išnagrinėjo 2014 m. sausio 7 d. Bulgarijos pateiktą geografinės nuorodos „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ registracijos paraišką;

                     (2)

                     padariusi išvadą, kad paraiška atitinka Reglamento (EB) Nr. 110/2008 reikalavimus, techninės bylos pagrindines specifikacijas Komisija paskelbė Europos Sąjungos oficialiajame leidinyje (3), kaip reikalaujama minėto reglamento 17 straipsnio 6 dalyje;

                     (3)

                     prieštaravimo pareiškimų pagal Reglamento (EB) Nr. 110/2008 17 straipsnio 7 dalį Komisija negavo;

                     (4)

                     Reglamentas (ES) 2019/787, kuris pakeičia Reglamentą (EB) Nr. 110/2008, įsigaliojo 2019 m. gegužės 25 d. Remiantis to reglamento 49 straipsnio 1 dalimi, Reglamento (EB) Nr. 110/2008 dėl geografinių nuorodų III skyrius panaikinamas nuo 2019 m. birželio 8 d. Todėl apsaugos reglamentas turėtų būti priimtas pagal naująjį reglamentą;

                     (5)

                     todėl pavadinimas „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ turėtų būti įregistruotas kaip geografinė nuoroda,

               PRIĖMĖ ŠĮ REGLAMENTĄ:

            1 straipsnis
            Įregistruojama geografinė nuoroda „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“. Pagal Reglamento (ES) 2019/787 30 straipsnio 4 dalį šiuo reglamentu pavadinimui „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ suteikiama Reglamento (ES) 2019/787 21 straipsnyje nurodyta apsauga.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 2 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 130, 2019 5 17, p. 1.

            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

            (3)  OL C 435, 2018 12 3, p. 5.


title: Komisijos Įgyvendinimo Reglamentas (ES) 2019/1692 2019 m. spalio 9 d. dėl tam tikrų Europos Parlamento ir Tarybos reglamento (EB) Nr. 1907/2006 nuostatų dėl registracijos ir dalijimosi informacija taikymo pasibaigus galutiniam cheminių medžiagų, kurioms taikomas pereinamasis laikotarpis, registracijos terminui (Tekstas svarbus EEE)

text:
10.10.2019

                  LT

                  Europos Sąjungos oficialusis leidinys

                  L 259/12

         KOMISIJOS ĮGYVENDINIMO REGLAMENTAS (ES) 2019/1692
         2019 m. spalio 9 d.
         dėl tam tikrų Europos Parlamento ir Tarybos reglamento (EB) Nr. 1907/2006 nuostatų dėl registracijos ir dalijimosi informacija taikymo pasibaigus galutiniam cheminių medžiagų, kurioms taikomas pereinamasis laikotarpis, registracijos terminui
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 132 straipsnį,
         kadangi:

                     (1)

                     siekiant valdžios institucijų ir fizinių ar juridinių asmenų pernelyg neapkrauti darbu, susijusiu su cheminių medžiagų, jau buvusių vidaus rinkoje įsigaliojant Reglamentui (EB) Nr. 1907/2006, registracija, to reglamento 23 straipsnyje nustatyta tokioms cheminėms medžiagoms taikoma pereinamojo laikotarpio tvarka. Dėl to tokioms cheminėms medžiagoms užregistruoti buvo nustatyti keli skirtingi pereinamojo laikotarpio, terminai. Remiantis to reglamento 23 straipsnio 3 dalimi, galutinis registracijos terminas pagal tą pereinamojo laikotarpio tvarką buvo 2018 m. birželio 1 d.;

                     (2)

                     siekiant užtikrinti vienodas sąlygas rinkos dalyviams, gaminantiems arba pateikiantiems rinkai chemines medžiagas, kurioms taikomas pereinamasis laikotarpis, ir tiems, kurie gamina arba pateikia rinkai chemines medžiagas, kurioms pareinamasis laikotarpis netaikomas, būtina nustatyti nuostatų, kuriomis cheminių medžiagų, kurioms taikomas pereinamasis laikotarpis, registracijai buvo sudarytos palankios sąlygos, taikomumą pasibaigus pereinamajam laikotarpiui. Todėl reikėtų nustatyti tinkamą, pagrįstą ir aiškią galutinę datą, nuo kurios tos nuostatos būtų nebetaikomos arba taikomos tik konkrečiomis aplinkybėmis;

                     (3)

                     Reglamento (EB) Nr. 1907/2006 3 straipsnio 30 punkte nustatytos cheminių medžiagų, kurioms taikomas pereinamasis laikotarpis, kiekio apskaičiavimo sąlygos remiantis trejų ankstesnių kalendorinių metų vidutine gamybos arba importo apimtimi. Visų pirma, siekiant užtikrinti, kad rinkos dalyviai turėtų pakankamai laiko reikiamai pakoreguoti savo apskaičiavimo metodus, tos sąlygos turėtų toliau būti taikomos iki nurodyto galutinio termino. Kad būtų atsižvelgta į Reglamento (EB) Nr. 1907/2006 3 straipsnio 30 punkte pateiktą termino „per metus“ apibrėžtį, nustatytina galutinė data turėtų būti šių kalendorinių metų pabaiga (2019 m. gruodžio 31 d.);

                     (4)

                     vadovaujantis teisės aktų leidėjo ketinimu sumažinti galimą cheminių medžiagų, kurių pagaminama arba importuojama mažai, registracijos prievolių poveikį, Reglamento (EB) Nr. 1907/2006 12 straipsnio 1 dalies b punkte nustatyti ne tokie griežti informacijos reikalavimai, taikomi registruojant tam tikras chemines medžiagas, kurioms taikomas pereinamasis laikotarpis ir kurių pagaminama arba importuojama mažai, jeigu jos neatitinka Reglamento (EB) Nr. 1907/2006 III priede nustatytų kriterijų. Pagal to reglamento 23 straipsnio 3 dalį tos cheminės medžiagos, kurioms taikomas pereinamasis laikotarpis ir kurių pagaminama arba importuojama mažai, turėjo būti užregistruotos iki 2018 m. birželio 1 d. Visų antra, siekiant užtikrinti vienodas sąlygas registruotojams, kurie prisijungia prie registracijos arba atnaujina savo dokumentų rinkinius pagal 12 straipsnio 1 dalies b punktą, ta nuostata turėtų būti toliau taikoma po 2018 m. birželio 1 d.;

                     (5)

                     2018 m. birželio 1 d. oficialiai nustojo veikti Informacijos apie chemines medžiagas apsikeitimo forumai (SIEF). Visų trečia, registruotojams turėtų būti primenamos jų prievolės ir toliau dalytis duomenimis ir jie turėtų būti skatinami naudotis panašiomis neoficialiomis ryšių palaikymo platformomis, kad įvykdytų toliau taikomus registracijos ir dalijimosi duomenimis įpareigojimus ir pagal Reglamentą (EB) Nr. 1907/2006, ir pagal Komisijos įgyvendinimo reglamentą (ES) 2016/9 (2);

                     (6)

                     visų ketvirta, tikslinga nustatyti, kad potencialus registruotojas, kuris pagal Reglamento (EB) Nr. 1907/2006 28 straipsnį preliminariai įregistravo cheminę medžiagą, kuriai taikomas pereinamasis laikotarpis, iki konkretaus nustatyto termino neprivalo teikti užklausos pagal to reglamento 26 straipsnį, nes užklausos proceso tikslas pasiektas preliminariai įregistruojant cheminę medžiagą;

                     (7)

                     būtina užtikrinti, kad dalijimosi duomenimis procesai būtų aiškiai atpažįstami. Todėl Reglamento (EB) Nr. 1907/2006 30 straipsnyje nustatytos dalijimosi duomenimis taisyklės turėtų būti toliau taikomos iki nustatyto galutinio termino. Po to termino turėtų būti taikomos tik to reglamento 26 ir 27 straipsniuose nustatytos dalijimosi duomenimis taisyklės;

                     (8)

                     šiame reglamente nustatytos priemonės atitinka pagal Reglamento (EB) Nr. 1907/2006 133 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Cheminių medžiagų, kurioms taikomas pereinamasis laikotarpis, kiekio apskaičiavimas
            Specialus cheminių medžiagų, kurioms taikomas pereinamasis laikotarpis, metinio kiekio apskaičiavimo metodas, nustatytas Reglamento (EB) Nr. 1907/2006 3 straipsnio 30 punkte, taikomas tik iki 2019 m. gruodžio 31 d. Registruotojas, užbaigęs cheminės medžiagos registraciją, apskaičiuoja per metus savo pagaminamą arba importuojamą tos cheminės medžiagos kiekį pagal Reglamento (EB) Nr. 1907/2006 3 straipsnio 30 punktą.

            2 straipsnis
            Registracijos reikalavimai, taikomi tam tikroms mažais kiekiais gaminamoms ir importuojamoms cheminėms medžiagoms, kurioms taikomas pereinamasis laikotarpis
            Reglamentu (EB) Nr. 1907/2006 nustatytos pereinamojo laikotarpio tvarkos galiojimo cheminėms medžiagoms, kurioms taikomas pereinamasis laikotarpis, pasibaigimas nedaro poveikio to reglamento 12 straipsnio 1 dalies b punkto taikymui.

            3 straipsnis
            Po registracijos taikomos dalijimosi informacija prievolės
            Įregistravę cheminę medžiagą registruotojai, įskaitant tuos, kurie duomenis pateikė kartu su kitais registruotojais, ir toliau sąžiningai, skaidriai ir nediskriminuodami vykdo dalijimosi informacija prievolę, kaip nustatyta Reglamento (EB) Nr. 1907/2006 III antraštinėje dalyje ir Įgyvendinimo reglamente (ES) 2016/9. Tam registruotojai gali naudotis neoficialiomis ryšių platformomis, panašiomis į informacijos apie cheminę medžiagą apsikeitimo forumus, nurodytus Reglamento (EB) Nr. 1907/2006 29 straipsnyje.

            4 straipsnis
            Pareiga pateikti užklausą ir dalytis informacija apie chemines medžiagas, kurioms taikomas pereinamasis laikotarpis

               1.   Jei derybos dėl dalijimosi informacija, vedamos pagal Reglamento (EB) Nr. 1907/2006 30 straipsnį, sužlunga ir susitarti nepavyksta, to straipsnio nuostatos taikomos tik iki 2019 m. gruodžio 31 d.

               2.   Po 2019 m. gruodžio 31 d. preliminarios registracijos, atliktos pagal Reglamento (EB) Nr. 1907/2006 28 straipsnį, nebegalios ir visoms cheminėms medžiagoms, kurioms taikomas pereinamasis laikotarpis, bus taikomi 26 ir 27 straipsniai.

            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 9 d.

                  Komisijos vardu

                  Primininkas

               Jean-Claude JUNCKER

            (1)  OL L 396, 2006 12 30, p. 1.

            (2)  2016 m. sausio 5 d. Komisijos įgyvendinimo reglamentas (ES) 2016/9 dėl bendro informacijos teikimo ir dalijimosi ja pagal Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) (OL L 3, 2016 1 6, p. 41).


title: Komisijos įgyvendinimo reglamentas (ES) 2019/1839 2019 m. spalio 31 d. kuriuo dėl tam tikrų kategorijų naujų lengvųjų komercinių transporto priemonių išmetamo WLTP CO2 kiekio verčių nustatymo ir pateikimo ir koreliacijos priemonėje naudojamų pradinių duomenų koregavimo iš dalies keičiamas Įgyvendinimo reglamentas (ES) 2017/1152 (Tekstas svarbus EEE)

text:
4.11.2019

                  LT

                  Europos Sąjungos oficialusis leidinys

                  L 282/1

         KOMISIJOS ĮGYVENDINIMO REGLAMENTAS (ES) 2019/1839
         2019 m. spalio 31 d.
         kuriuo dėl tam tikrų kategorijų naujų lengvųjų komercinių transporto priemonių išmetamo WLTP CO2 kiekio verčių nustatymo ir pateikimo ir koreliacijos priemonėje naudojamų pradinių duomenų koregavimo iš dalies keičiamas Įgyvendinimo reglamentas (ES) 2017/1152
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 8 straipsnio 9 dalies pirmą pastraipą ir 13 straipsnio 6 dalies trečią pastraipą,
         kadangi:

                     (1)

                     lengvosios komercinės transporto priemonės, kurių tipas patvirtintas pagal Europos Parlamento ir Tarybos reglamentą (EB) Nr. 595/2009 (2) ir to tipo patvirtinimo taikymas išplėstas pagal to reglamento 2 straipsnio ketvirtą pastraipą, gali būti teikiamos rinkai 2020 m. ir, kaip serijos pabaigos transporto priemonės, iki 2022 m. birželio mėn., jų išmetamo CO2 kiekio vertes nustatant pagal naująjį Europos važiavimo ciklą (NEDC);

                     (2)

                     į tas transporto priemones vis dėlto turėtų būti tinkamai atsižvelgiama pagal Europos Parlamento ir Tarybos reglamento (ES) 2019/631 (3) I priedo B dalies 1–5 punktus apskaičiuojant savitąsias išmetamo CO2 kiekio normas, taikytinas gamintojams 2021–2024 m., ir tikrinant, kaip tų normų laikomasi 2021 ir 2022 m.;

                     (3)

                     Komisijos įgyvendinimo reglamente (ES) 2017/1152 (4) nustatytas NEDC išmetamo CO2 kiekio verčių ir pagal pasaulinę suderintą lengvųjų automobilių bandymų procedūrą (WLTP), vadovaujantis Komisijos reglamentu (ES) 2017/1151 (5), nustatytų išmetamo CO2 kiekio verčių koreliacijos metodas. Todėl tikslinga Reglamente (ES) 2017/1152 paaiškinti, kurios WLTP išmetamo CO2 kiekio vertės turėtų būti priskiriamos šiai konkrečiai lengvųjų komercinių transporto priemonių grupei, siekiant užtikrinti, kad taikant tas vertes būtų atsižvelgiama į išmetamo CO2 kiekio vertes, kurios nuo 2021 m. sausio 1 d. šiai transporto priemonių grupei turi būti nustatytos pagal Komisijos reglamento (ES) Nr. 582/2011 (6) VIII priedą;

                     (4)

                     Reglamente (ES) 2019/631 nustatyta, kad viso ES naujų lengvųjų komercinių transporto priemonių parko 2025 ir 2030 m. išmetamo CO2 kiekio normos turi būti apskaičiuojamos remiantis pagal Reglamentą (ES) 2017/1151 išmatuotu 2020 m. užregistruotų naujų lengvųjų komercinių transporto priemonių išmetamo CO2 kiekiu (toliau – išmatuoto išmetamo CO2 kiekio vertės);

                     (5)

                     Įgyvendinimo reglamente (ES) 2017/1152 nustatytos taisyklės, pagal kurias gamintojai apskaičiuoja ir pateikia tas išmatuoto išmetamo CO2 kiekio vertes. Tačiau būtina išsamiau nurodyti tų verčių – visų pirma iš vidaus įkraunamų hibridinių elektra varomų transporto priemonių (NOVC-HEV) ir iš išorės įkraunamų hibridinių elektra varomų transporto priemonių (OVC-HEV) verčių – nustatymo būdus;

                     (6)

                     be to, reikėtų paaiškinti, kaip nustatyti išmatuoto išmetamo CO2 kiekio vertes, jeigu tipo patvirtinimo tikslu yra atliekami keli išmetamo CO2 kiekio bandymai;

                     (7)

                     NOVC-HEV ir OVC-HEV transporto priemonių išmetamo CO2 kiekio koreliacija turėtų būti nustatoma remiantis fiziniais transporto priemonių bandymais, o ne koreliacijos priemone atliktu modeliavimu, nes koreliacijos priemonę pritaikyti taip, kad būtų galima atsižvelgti į tokias transporto priemonių technologijas, sudėtinga. Siekiant užtikrinti veiksmingą koreliacijos rezultatų patikrą, su tomis transporto priemonėmis susiję techniniai bandymų duomenys turėtų būti pateikiami Komisijai taip, kaip teikiami tradicinių transporto priemonių duomenys;

                     (8)

                     todėl Įgyvendinimo reglamentas (ES) 2017/1152 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Klimato kaitos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2017/1152 iš dalies keičiamas taip:

                        1)

                        3 straipsnio 1 dalies d punktas pakeičiamas taip:

                                    „d)

                                    serijos pabaigos transporto priemonėms, nurodytoms Direktyvos 2007/46/EB 27 straipsnyje, ir N1 transporto priemonėms, kurių etaloninė masė – 2 380–2 610 kg ir kurių pagal Reglamentą (EB) Nr. 595/2009 išduotų tipo patvirtinimų taikymas, atsižvelgiant į jų variklius, išplėstas pagal to reglamento 2 straipsnio ketvirtą pastraipą (N1 klasės transporto priemonėms, kurioms naudojama sunkiųjų transporto priemonių bazė), – išmatuotas NEDC CO2 kiekio vertes ir, jei turima, NEDC CO2 kiekio vertes.“;

                        2)

                        4 straipsnis iš dalies keičiamas taip:

                                    a)

                                    pridedama 1a dalis:

                                       „1a.   2020 m. užregistruotoms N1 klasės transporto priemonėms, kurioms naudojama sunkiųjų transporto priemonių bazė ir kurių išmetamo CO2 kiekio vertės nustatytos pagal Jungtinių Tautų Europos ekonomikos komisijos taisyklę Nr. 101, kaip nurodyta 2014 m. sausio 31 d. redakcijos Reglamento (ES) Nr. 582/2011 VIII priede, taikomos toliau išdėstytos nuostatos.

                                                   a)

                                                   Jei pagal Reglamentą (EB) Nr. 595/2009 išplėstą tipo patvirtinimą leidžiama taikyti iki 2020 m. gruodžio 31 d., o WLTP CO2 kiekio vertė nustatyta pagal Reglamentą (ES) 2017/1151 kartu su Reglamento (ES) Nr. 582/2011 VIII priedu, ta WLTP CO2 kiekio vertė priskiriama 2020 m. užregistruotai N1 klasės transporto priemonei, kuriai naudojama sunkiosios transporto priemonės bazė, su sąlyga, kad tos transporto priemonės tipo, varianto ir versijos kodas yra tas pats, kuris nurodytas išplėtus atitinkamo tipo patvirtinimo taikymą išduodame tipo patvirtinimo sertifikate.
                                                   Gamintojas iki 2021 m. vasario 28 d. Komisijai pateikia šią su kiekviena transporto priemone, kuriai taikomas šis punktas, susijusią informaciją:

                                                               i)

                                                               transporto priemonės identifikavimo numerį;

                                                               ii)

                                                               tipo, varianto ir versijos kodą;

                                                               iii)

                                                               tipo patvirtinimo numerį, įskaitant išplėtimo numerį;

                                                               iv)

                                                               tipo patvirtinimo sertifikato kopiją.

                                                   b)

                                                   Jei tipo patvirtinimas neišplečiamas, kaip numatyta Reglamente (EB) Nr. 595/2009, iki 2020 m. gruodžio 31 d., kiekvienai atitinkamai N1 klasės transporto priemonei, kuriai naudojama sunkiosios transporto priemonės bazė, priskiriama ši WLTP CO2 vertė:
                                                   čia:

                                                               NEDCind –

                                                               atskiros transporto priemonės išmatuota NEDC CO2 kiekio vertė 2020 m.;

                                                               NEDC2020 –

                                                               pagal šį reglamentą nustatytas gamintojo vidutinis savitasis išmetamo CO2 kiekis 2020 m., apskaičiuojamas pagal Reglamento (ES) 2019/631 4 straipsnio 3 dalies antrą įtrauką ir į jį neįtraukiamas taikant to reglamento 11 straipsnį gautas CO2 kiekio sumažinimas;

                                                               WLTP2020 –

                                                               pagal Reglamentą (ES) 2017/1151 arba šios dalies a punktą nustatytas gamintojo vidutinis savitasis išmetamo CO2 kiekis 2020 m., apskaičiuojamas pagal Reglamento (ES) 2019/631 4 straipsnio 3 dalies antrą įtrauką ir į jį neįtraukiamas taikant to reglamento 11 straipsnį gautas CO2 kiekio sumažinimas.

                                                         NEDC2020 ir WLTP2020 vertės apima tik tų transporto priemonių vertes, kurių WLTP CO2 kiekio vertė nustatyta pagal Reglamentą (ES) 2017/1151 arba šios dalies a punktą.
                                                   Gamintojas iki 2021 m. vasario 28 d. Komisijai pateikia kiekvienos transporto priemonės, kuriai taikomas šis punktas, atitikties liudijimo kopiją.
                                                   Jei gamintojas a ir b punktuose nurodytos informacijos ir dokumentų nepateikia, atitinkamų transporto priemonių WLTP CO2 kiekio vertė priskiriama pagal šio straipsnio 2 dalies a punktą.“;

                                    b)

                                    2 dalis iš dalies keičiama taip:

                                                i)

                                                įžanginė pastraipa pakeičiama taip:
                                                „Kiekvienai 2020 m. užregistruotai serijos pabaigos transporto priemonei, kurios tipas nebuvo patvirtintas pagal Komisijos reglamentą (ES) 2017/1151, priskiriamos šios WLTP CO2 kiekio vertės:“;

                                                ii)

                                                įterpiama ši pastraipa:
                                                „Kiekvienai 2021 ir 2022 m. užregistruotai serijos pabaigos transporto priemonei priskirtinos WLTP CO2 kiekio vertės nustatomos pagal šio straipsnio 1a dalies b punktą.“;

                        3)

                        6a straipsnis iš dalies keičiamas taip:

                                    a)

                                    1 dalies pirma pastraipa pakeičiama taip:
                                    „Gamintojai kiekvienos 2020 m. užregistruotos lengvosios komercinės transporto priemonės bendrą arba, kai tinkama, svertinį bendrą išmetamo CO2 kiekį, nustatomą kaip MCO2,
                                       measured, apskaičiuoja:

                                                a)

                                                tik vidaus degimo varikliu varomoms transporto priemonėms:
                                                pagal Reglamento (ES) 2017/1151 XXI priedo 7 papildomo priedo 3.2.3.2.4 punkto antroje pastraipoje pateiktą MCO2-ind apskaičiavimo lygtį, kurioje nariai MCO2-H ir MCO2-L atitinkamai interpoliacijos šeimai pakeičiami iš EB tipo patvirtinimo sertifikato 2.5.1.1.3 (transporto priemonės H) ir 2.5.1.2.3 (transporto priemonės L) įrašų paimtomis MCO2,C,5 vertėmis (bendromis), kaip nurodyta Reglamento (ES) 2017/1151 I priedo 4 priedėlyje pateiktame pavyzdyje;

                                                b)

                                                iš vidaus įkraunamoms hibridinėms elektra varomoms transporto priemonėms (NOVC-HEV):
                                                pagal lygtį MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                čia:

                                                            MCO2-L,C,5

                                                            – iš EB tipo patvirtinimo sertifikato 2.5.1.2.3 įrašo paimta atitinkamos interpoliacijos šeimos MCO2,C,5 vertė (bendra), kaip parodyta Reglamento (ES) 2017/1151 I priedo 4 priedėlyje pateiktame pavyzdyje;

                                                            Kind

                                                            – aptariamos atskiros transporto priemonės interpoliacijos koeficientas per taikomą WLTP bandymo ciklą, kaip nurodyta Reglamento (ES) 2017/1151 XXI priedo 8 papildomo priedo 4.5.3 punkte;

                                                            MCO2-H,C,5

                                                            – iš EB tipo patvirtinimo sertifikato 2.5.1.1.3 įrašo paimta atitinkamos interpoliacijos šeimos MCO2,C,5 vertė (bendra), kaip parodyta Reglamento (ES) 2017/1151 I priedo 4 priedėlyje pateiktame pavyzdyje;

                                                c)

                                                iš išorės įkraunamoms hibridinėms elektra varomoms transporto priemonėms (OVC-HEV):
                                                pagal lygtį MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                čia:

                                                            MCO2-L,C,5, MCO2-H,C,5

                                                            – atitinkamai interpoliacijos šeimai nustatomos pagal Reglamento (ES) 2017/1151 XXI priedo 8 papildomo priedo 4.1.3.1 punkte pateiktą formulę, kur narys Mi,CDj pakeičiamas iš EB tipo patvirtinimo sertifikato 2.5.3.2 (atitinkamos transporto priemonės H ar L) įrašo paimta MCO2,CD verte (bendra), o narys Mi,CS pakeičiamas iš EB tipo patvirtinimo sertifikato 2.5.3.1 (atitinkamos transporto priemonės H, L ar M) įrašo paimta MCO2,C,5 (bendra) verte;

                                                            Kind

                                                            – aptariamos atskiros transporto priemonės interpoliacijos koeficientas per taikomą WLTP bandymo ciklą, nustatytas Reglamento (ES) 2017/1151 XXI priedo 8 papildomo priedo 4.5.3 punkte.“;

                                    b)

                                    įterpiama 1a dalis:

                                       „1a.   Jei EB tipo patvirtinimo sertifikato 2.5.1.1.3, 2.5.1.2.3, 2.5.3.1 arba 2.5.3.2 įraše nurodomas daugiau nei vienas matavimas, 1 dalyje nurodyta MCO2,C,5 arba MCO2,CD vertė šios nuostatos taikymo tikslu nustatoma taip:

                                                   a)

                                                   vieno matavimo atveju – bendra vertė, užregistruota atlikus 1 bandymą;

                                                   b)

                                                   dviejų matavimų atveju – dviejų bendrų verčių, užregistruotų atlikus 1 ir 2 bandymus, vidurkis;

                                                   c)

                                                   trijų matavimų atveju – trijų bendrų verčių, užregistruotų atlikus 1, 2 ir 3 bandymus, vidurkis.“;

                        4)

                        I priedas iš dalies keičiamas taip:

                                    a)

                                    2.1 punkto antros pastraipos paskutinis sakinys pakeičiamas taip:
                                    „Iš vidaus įkraunamų hibridinių elektra varomų transporto priemonių (NOVC-HEV) ir iš išorės įkraunamų hibridinių elektra varomų transporto priemonių (OVC-HEV) atveju 3 skirsnio tikslais naudotinos NEDC CO2 kiekio pamatinės vertės nustatomos fiziniais transporto priemonių bandymais, o ne koreliacijos priemone atliekamu modeliavimu. Fiziniai matavimai atliekami pagal atitinkamas šiame priede nustatytas nuostatas, susijusias su fiziniais transporto priemonių bandymais. Fizinių transporto priemonių bandymų pradiniai duomenys nustatomi ir pateikiami tipo patvirtinimo institucijai arba, kai tinkama, techninei tarnybai, pagal 2.4 punktą.“;

                                    b)

                                    2.2a punkto a papunktis pakeičiamas taip:
                                    „a) išmetamo CO2 masės WLTP bandymų rezultatų korekcija pagal Reglamento (ES) 2017/1151 XXI priedo 6 papildomo priedo 2 priedėlį ir 8 papildomo priedo 2 priedėlį taikoma visiems tokių bandymų rezultatams, neatsižvelgiant į to reglamento XXI priedo 6 papildomo priedo 2 priedėlio 3.4.4 punkto a papunkčio ir 8 papildomo priedo 2 priedėlio 1.1.4 punkto a papunkčio nuostatas;“;

                                    c)

                                    2.4 punkto 1 lentelė iš dalies keičiama taip:

                                                i)

                                                24 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „Pagalbinio akumuliatoriaus talpa“;

                                                ii)

                                                38–41 eilutės pakeičiamos taip:

                                                            „38

                                                            WLTP 1 etapo CO2 kiekio vertė (NOVC ir OVC-HEV atveju – įkrovos palaikymo režimo sąlygomis gauta vertė)

                                                            gCO2/km

                                                            I priedo 8a priedėlio 2.1.1.2.1 punktas
                                                            Reglamento (ES) 2017/1151

                                                               Nekoreguota išmatuota vertė MCO2,p,1 mažo greičio etapu

                                                            39

                                                            WLTP 2 etapo CO2 kiekio vertė (NOVC ir OVC-HEV atveju – įkrovos palaikymo režimo sąlygomis gauta vertė)

                                                            gCO2/km

                                                            Ten pat

                                                               Nekoreguota išmatuota vertė MCO2,p,1 vidutinio greičio etapu

                                                            40

                                                            WLTP 3 etapo CO2 kiekio vertė (NOVC ir OVC-HEV atveju – įkrovos palaikymo režimo sąlygomis gauta vertė)

                                                            gCO2/km

                                                            Ten pat

                                                               Nekoreguota išmatuota vertė MCO2,p,1 didelio greičio etapu

                                                            41

                                                            WLTP 4 etapo CO2 kiekio vertė (NOVC ir OVC-HEV atveju – įkrovos palaikymo režimo sąlygomis gauta vertė)

                                                            gCO2/km

                                                            Ten pat

                                                                  Nekoreguota išmatuota vertė MCO2,p,1 labai didelio greičio etapu“;

                                                iii)

                                                60 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „WLTP kintamosios srovės generatoriaus (NOVC ir OVC-HEV atveju – DC/DC keitiklio žemosios įtampos pusės) srovė“;

                                                iv)

                                                61 eilutės antros skilties „Koreliacijos priemonėje naudojami pradiniai duomenys“ tekstas pakeičiamas tekstu „Pagalbinio akumuliatoriaus srovė“;

                                                v)

                                                75 eilutė išbraukiama;

                                                vi)

                                                77 eilutė pakeičiama taip:

                                                            „77

                                                            Transporto priemonės H ir (arba) L išmatuota ir pakoreguota WLTP CO2 kiekio vertė (NOVC ir OVC-HEV atveju – įkrovos palaikymo režimo sąlygomis gauta vertė)

                                                            g/km

                                                            Reglamento (ES) 2017/1151 I priedo 8a priedėlio 2.1.1.2.1 punktas

                                                               Transporto priemonių H ir L bendros išmatuotos išmetamo CO2 kiekio vertės, gautos atlikus visas taikytinas korekcijas, MCO2,C,5
                                                               . Jeigu buvo atlikti 2 ir 3 WLTP bandymai, pateikiami visi išmatuoti rezultatai (išskyrus NOVC ir OVC-HEV transporto priemonių rezultatus – jų atveju pateikiama tik galutinė tipo patvirtinimo vertė).“;

                                                vii)

                                                įterpiamos šios 79–101 eilutės:

                                                            „79

                                                            WLTP įkrovos naudojimo režimo sąlygomis išmetamo CO2 kiekio rezultatai (bendri)

                                                            gCO2/km

                                                            Reglamento (ES) 2017/1151 I priedo 4 priedėlio 2.5.3.2 punktas

                                                               Bendra įkrovos naudojimo režimo sąlygomis išmetamo CO2 masė MCO2,CD (vidutinės 2 ir 3 bandymų vertės) atliekant I tipo bandymą, apskaičiuota pagal Reglamento (ES) 2017/1151 XXI priedo 8 papildomo priedo 4.1.2 punktą (tik OVC-HEV)

                                                            80

                                                            WLTP atsižvelgiant į naudingumo koeficientą pakoreguotas bendras išmetamo CO2 kiekis (išmatuotas)

                                                            gCO2/km

                                                            Apskaičiuojamas pagal Reglamento (ES) 2017/1151 XXI priedo 8 papildomo priedo 4.1.3.1 punktą

                                                               Apskaičiuoti svertiniai bendri rezultatai (išmatuoti), kaip aprašyta šio reglamento 7a straipsnio 1 dalies c punkte (tik OVC-HEV)

                                                            81

                                                            WLTP atsižvelgiant į naudingumo koeficientą pakoreguotas bendras išmetamo CO2 kiekis (deklaruotas)

                                                            gCO2/km

                                                            EB tipo patvirtinimo sertifikato 2.5.3.3 įrašas

                                                               Apskaičiuoti svertiniai bendri rezultatai (deklaruoti), paimti iš EB tipo patvirtinimo sertifikato 2.5.3.3 įrašo (tik OVC-HEV)

                                                            82

                                                            WLTP bendras visos elektrinės ridos ekvivalentas (EAER)

                                                            km

                                                            EB tipo patvirtinimo sertifikato 2.5.3.7.2 (EAER) įrašas

                                                               Bendras visos elektrinės ridos ekvivalentas (EAER) (tik OVC-HEV)

                                                            83

                                                            Pereinamojo ciklo indekso numeris

                                                            —

                                                            Reglamento (ES) 2017/1151 I priedo 8a priedėlio 2.1.1.4.1.4 punktas

                                                               OVC-HEV atveju nurodomas pereinamojo ciklo indekso numeris

                                                            84

                                                            Santykinis elektros energijos pokytis REECi per kiekvieną bandymą įkrovos naudojimo režimo sąlygomis

                                                            —

                                                            Apskaičiuojamas pagal Reglamento (ES) 2017/1151 XXI priedo 8 papildomo priedo 3.2.4.5.2 punktą

                                                               Nurodomas kiekvieno CD bandymo REECi

                                                            85

                                                            NEDC įkrovos palaikymo režimo sąlygomis išmetamo CO2 kiekis (deklaruotas, B sąlyga)

                                                            gCO2/km

                                                            Informacinis dokumentas (Reglamento (ES) 2017/1151 I priedo 3 priedėlis)
                                                            (NOVC-HEV atveju – 3.5.7.2.1 įrašas; OVC-HEV atveju – 3.5.7.2.2 įrašas)

                                                               Pirminės įrangos gamintojo deklaracija

                                                               NOVC-HEV atveju – deklaruota bendra NEDC CO2 kiekio vertė; OVC-HEV atveju – deklaruota bendra įkrovos palaikymo režimo sąlygomis išmetamo CO2 masė (NEDC B sąlyga)

                                                            86

                                                            NEDC įkrovos naudojimo režimo sąlygomis išmetamo CO2 kiekis (deklaruotas, A sąlyga)

                                                            gCO2/km

                                                            Informacinis dokumentas (Reglamento (ES) 2017/1151 I priedo 3 priedėlio 3.5.7.2.3 įrašas)

                                                               Bendras įkrovos naudojimo režimo sąlygomis išmetamo CO2 kiekis, pirminės įrangos gamintojo deklaracija (tik OVC-HEV)

                                                            87

                                                            NEDC svertinis bendras išmetamo CO2 kiekis (deklaruotas)

                                                            gCO2/km

                                                            Pirminės įrangos gamintojo deklaracija

                                                               Pirminės įrangos gamintojo deklaracija (tik OVC-HEV)

                                                            88

                                                            OVC-HEV transporto priemonių NEDC elektrinė rida (deklaruota)

                                                            km

                                                            Pirminės įrangos gamintojo deklaracija

                                                            Pirminės įrangos gamintojo deklaracija (tik OVC-HEV)

                                                            89

                                                            Koregavimo koeficientas KCO2 įkrovos palaikymo režimo sąlygomis

                                                            (g/km) / (Wh/km)

                                                            Reglamento (ES) 2017/1151 XXI priedo 8 papildomo priedo 2 priedėlio 2.3.2 punktas

                                                               NOVC ir OVC-HEV taikomas RCB CO2 masės koregavimo koeficientas

                                                            90

                                                            Hibridinės transporto priemonės konfigūracija (P0, P1, P2, P2 su planetine pavara, P3 arba P4) (***)

                                                            —

                                                               Ar transporto priemonėje yra elektros mašina (skirta transporto priemonei varyti ir elektros energijai gaminti), esanti P0, P1, P2, P2 su planetine pavara, P3 arba P4 padėtyje arba keliose iš šių padėčių?

                                                               Pirminės įrangos gamintojo deklaracija

                                                            91

                                                            Kiekvienos elektros mašinos didžiausioji atiduodamoji galia (P0, P1, P2, P2 su planetine pavara, P3 arba P4) (***)

                                                            kW

                                                            Reglamento (ES) 2017/1151 I priedo 3 priedėlio 3.3.1.1.1 punktas

                                                               Pirminės įrangos gamintojo deklaracija

                                                            92

                                                            Kiekvienos elektros mašinos didžiausias sukimo momentas (P0, P1, P2, P2 su planetine pavara, P3 arba P4) (***)

                                                            Nm

                                                               Pirminės įrangos gamintojo deklaracija

                                                            93

                                                            Kiekvienos elektros mašinos sukimosi greičio ir atskaitinio sukimosi greičio santykis (P0, P1, P2, P2 su planetine pavara, P3 arba P4) (***)

                                                            —

                                                               Pirminės įrangos gamintojo deklaracija

                                                            94

                                                            Traukos ĮEKS talpa

                                                            Ah

                                                            Reglamento (ES) 2017/1151 I priedo 3 priedėlio 3.3.2.3 punktas

                                                               Pirminės įrangos gamintojo deklaracija

                                                            95

                                                            Traukos ĮEKS srovės stipris

                                                            A

                                                            Reglamento (ES) 2017/1151 XXI priedo 8 papildomo priedo 3 priedėlis

                                                               Bandymui (-ams) naudojamos 20 Hz dažnio laiko eilutės vertės sudarant imtį 1 Hz dažniu

                                                            96

                                                            Traukos ĮEKS technologijos tipas

                                                            —

                                                            Reglamento (ES) 2017/1151 I priedo 8a priedėlio 1.1.10 punktas

                                                               Pirminės įrangos gamintojo deklaracija

                                                            97

                                                            Traukos ĮEKS pradinė įkrovos būsena

                                                            %

                                                               Pirminės įrangos gamintojo deklaracija

                                                            98

                                                            ĮEKS elementų skaičius

                                                            Reglamento (ES) 2017/1151 I priedo 3 priedėlio 3.3.2.1 punktas

                                                               Pirminės įrangos gamintojo deklaracija

                                                            99

                                                            Traukos ĮEKS įtampos vardinė vertė/laiko eilutė

                                                            V

                                                            Reglamento (ES) 2017/1151 XXI priedo 8 papildomo priedo 3 priedėlis

                                                               Bandymui naudojamos vardinės arba laiko eilutės vertės (ne mažesniu kaip 20 Hz dažniu)

                                                            100

                                                            Variklio tuščiosios eigos inercinio riedėjimo metu funkcija

                                                            —

                                                            Taip / ne

                                                               Ar transporto priemonė turi variklio tuščiosios eigos inercinio riedėjimo metu funkciją (kad, siekiant taupyti degalus, variklis veiktų tuščiąja eiga transporto priemonei riedant iš inercijos)?

                                                            101

                                                            Variklio išsijungimo inercinio riedėjimo metu funkcija

                                                            —

                                                            Taip / ne

                                                               Ar transporto priemonė turi variklio išsijungimo inercinio riedėjimo metu funkciją (kad, siekiant taupyti degalus, variklis būtų išjungiamas transporto priemonei riedant iš inercijos)?

                                    d)

                                    4.2.1.4.2 punkto antra pastraipa papildoma šiuo sakiniu:
                                    „Taikant d punktą, jei kelio apkrovos matricos šeimos kelio apkrovos koeficientai buvo nustatyti pagal 2.3.8.2.1 punkto a papunktį, atskiros transporto priemonės kelio apkrovos koeficientai gali būti nustatomi pagal 4.2.1.5 punkto antroje pastraipoje nurodytą formulę.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            1 straipsnio 4 punkto c papunktis taikomas nuo 2020 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 31 d.

                  Komisijos vardu

                  Pirmininkas

               Jean-Claude JUNCKER

            (1)  OL L 145, 2011 5 31, p. 1.

            (2)  2009 m. birželio 18 d. Europos Parlamento ir Tarybos reglamentas (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamų teršalų kiekį (euro VI) ir dėl galimybės naudotis transporto priemonių remonto ir priežiūros informacija, iš dalies keičiantis Reglamentą (EB) Nr. 715/2007 ir Direktyvą 2007/46/EB, bei panaikinantis Direktyvas 80/1269/EEB, 2005/55/EB ir 2005/78/EB (OL L 188, 2009 7 18, p. 1).

            (3)  2019 m. balandžio 17 d. Europos Parlamento ir Tarybos reglamentas (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (OL L 111, 2019 4 25, p. 13).

            (4)  2017 m. birželio 2 d. Komisijos įgyvendinimo reglamentas (ES) 2017/1152, kuriuo nustatoma dėl reglamentuojamos lengvųjų komercinių transporto priemonių bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Įgyvendinimo reglamentas (ES) Nr. 293/2012 (OL L 175, 2017 7 7, p. 644).

            (5)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).

            (6)  2011 m. gegužės 25 d. Komisijos reglamentas (ES) Nr. 582/2011, kuriuo įgyvendinamos ir iš dalies keičiamos Europos Parlamento ir Tarybos reglamento (EB) Nr. 595/2009 nuostatos, susijusios su sunkiųjų transporto priemonių išmetamų teršalų kiekiu (euro VI), bei iš dalies keičiami Europos Parlamento ir Tarybos direktyvos 2007/46/EB I ir III priedai (OL L 167, 2011 6 25, p. 1).

            (***)  P0: elektros mašina prijungta prie variklio pavaros diržo, todėl atskaitinis greitis yra variklio sūkių skaičius.
         P1: elektros mašina prijungta prie variklio alkūninio veleno, todėl atskaitinis greitis yra variklio sūkių skaičius.
         P2: elektros mašina sumontuota tiesiai prieš pavarą (pavarų dėžę arba nepertraukiamą belaipsnę pavarą), todėl atskaitinis greitis yra pavaros pirminio veleno greitis.
         P2 su planetine pavara: elektros mašina prijungta prie to planetinės pavaros krumpliaračio, kuris nėra prijungtas nei prie vidaus degimo variklio, nei prie pagrindinės pavaros pusės ir kuris toliau vadinamas palydovų puse. Šiuo atveju nurodytinas greičio santykis – tai elektros mašinos ir palydovų pusės sukimosi greičio santykis (atskaitinis greitis), atspindintis reduktoriaus daromą greičio didinimo ir (arba) lėtinimo poveikį.
         P3: elektros mašina yra prieš pat varomosios ašies pagrindinę pavarą, todėl atskaitinis greitis yra pagrindinės pavaros pirminio veleno sukimosi greitis (tai taikoma ir elektros mašinoms, prijungtoms prie planetinės pavaros pagrindinės pavaros pusės krumpliaračio). Transporto priemonėje gali būti iki dviejų P3 mašinų (viena (P3a) skirta priekinei, kita (P3b) – galinei ašiai).
         P4: elektros mašina yra už pagrindinės pavaros, todėl atskaitinis greitis yra rato sūkių skaičius. Transporto priemonėje gali būti iki keturių P4 variklių (po vieną kiekvienam ratui, P4a – priekinių ratų, o P4b – galinių ratų).
         Papildomos šių įvesties duomenų specifikacijos turi būti pateiktos koreliacijos priemonės įvesties šablone.“;